หลังจากกินอาหารเย็น จะรู้สึกแน่นท้องมาก อยากเรอแต่ก็เรอไม่ออกเท่าไหร่ พอตื่นเช้ามาจะรู้สึกมีลมในท้อง แน่นๆอ่ะค่ะ เลยกินยาน้ำขับลม ก็ดีขึ้นบ้างเป็นแบบนี้มา 2 วันแล้ว มีผลมาจากอะไรบ้างคะ ช่วงนี้เครียด บวกกับประจำเดือนใกล้จะมาแล้วด้วย
สวัสดีค่ะ อาการแน่นท้อง รู้สึกมีลมในท้อง และอยากเรอ ดังกล่าว คืออาการท้องอืดซึ่งคือภาวะที่ท้องเกิดอาการแน่นเนื่องจากมีแก๊สในกระเพาะอาหารมากเกินไป โดยสาเหตุอาจเกิดได้จาก1. การกลืนอากาศเข้าไปปริมาณมาก จากการอ้าปาก พูดคุย หัวเราะ หรือหายใจทางปาก การใช้หลอดดูดเครื่องดื่ม การเคี้ยวหมากฝรั่ง รวมถึงการสูบบุหรี่ ก็ทำให้มีโอกาสกลืนอากาศเข้าไปมากขึ้น2. การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่ว เมล็ดธัญพืชต่างๆ ทานอาหารที่ย่อยยาก เช่น เนื้อสัตว์เป็นปริมาณมาก การทานอาหารเร็วไป ไม่เคี้ยวให้ละเอียด3.โรคกระเพาะอาหารอักเสบกระเพาะอาหารเป็นแผล ซึ่งนอกจากจะทำให้เกิดอาการท้องอืดแล้ว มักมีอาการอื่นๆ อีก เช่น ปวดบริเวณท้องส่วนบน แบบจุกแน่น หรือแสบร้อน อาหารไม่ย่อยอิ่มเร็ว คลื่นไส้ อาเจียน เป็นต้น4.โรคกรดไหลย้อนอาการจะคล้ายๆ กับกระเพาะอาหารอักเสบ คือปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้น5. มีนิ่วในถุงน้ำดีอาการท้องอืดมักเป็นหลังจากทานอาหารมันๆ หรือการทานอาหารปริมาณมาก ร่วมกับอาการปวดท้อง โดยอาจจะปวดบริเวณลิ้นปี่หรือใต้ชายโครงขวา และอาจร้าวไปสะบักและไหล่ขวานอกจากนี้ ยังอาจเกิดจาก การมีท้องผูก ความเครียดวิตกกังวล รวมถึงเป็นอาการก่อนการมีประจำเดือนมาได้ด้วยค่ะสาเหตุอื่นๆ ที่พบได้น้อย เช่น โรคลำไส้อักเสบเรื้อรัง ลำไส้แปรปรวน ขาดน้ำย่อยอาหารบางชนิด เช่น น้ำย่อยย่อยโปรตีนนม การทานยาบางชนิด ยาแก้ปวดในกลุ่มโอปิออยด์ ยาเสริมธาตุเหล็ก เป็นต้น รวมถึงการมีเนื้องอกหรือมะเร็งในช่องท้อง เนื้องอกหรือมะเร็งของลำไส้ และมะเร็งกระเพาะอาหารในเบื้องต้น แนะนำให้ทานอาหารอ่อน ย่อยง่าย ซึ่งอาหารประเภทแป้งจะย่อยง่ายกว่าเนื้อสัตว์ หากเป็นเนื้อสัตว์ เนื้อปลาและไก่ ก็จะย่อยง่ายกว่าเนื้อหมูและเนื้อวัว อาหารต้องรสไม่จัด เคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่เคี้ยวหมากฝรั่ง ไม่ดื่มน้ำอัดลม อัดแก๊สต่างๆ หลีกเลี่ยงการใช้หลอดดูด หลีกเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง อาหารทอดต่างๆ หากสูบบุหรี่ก็ควรงดสูบบุหรี่สำหรับอาหารที่จะช่วยบรรเทาอาการท้องอืด เช่น น้ำขิง ขมิ้นชัน พริกไทย เป็นต้น อาจหายามาทานบรรเทาอาการในเบื้องต้น ได้แก่ไซเมทิโคน(simethicone) หากอาการไม่ดีขึ้น ควรไปพบแพทย์ค่ะ